ગોલકોંડાને સીધું કરવા માટે ઔરંગઝેબે શાહજાદા શાહઆલમને રવાના કર્યો. તેણે યુદ્ધથી દૂર રહેવા ગોલકોંડાના સુલ્તાનને સંદેશો મોકલી સુલેહ અપનાવવા કહેણ મોકલ્યું. તેની સાથે કેટલીક આકરી શરતો પણ હતી. જેને ગોલકોંડાના સુલતાને નકારી કાઢી. તેથી ઔરંગઝેબે શાહઆલમને જુલાઈ ૧૬૮૫માં હૈદરાબાદ પર આક્રમણ કરવા હુકમ કર્યો. બાદશાહ સલામતના હુકમનાપાલન માટે શાહઆલમ નીકળી પડ્યો. સૈન્ય લઈ ગોલકોંડા પહોચતાં પહેલાં કુતુબશાહી લશ્કરે મુઘલ ફોજને રોકી રાખી. પણ મુઘલોએ તેમની અગાઉની નીતિ અહીં પણ અપનાવી. કુતુબશાહી સૈન્યના સરસેનાપતિ મીર મુહમદ ઈબ્રાહીમને લાંચ આપી ફોડી નાખ્યો. તેની સાથે જ સુલતાન રાજધાની હૈદરાબાદ છોડી ગોલકોંડાના કિલ્લામાં ભરાયો.